strabo.geographica 6.3.2
περὶ δὲ τῆς κτίσεως Ἀντίοχος λέγων φησὶν ὅτι τοῦ Μεσσηνιακοῦ πολέμου γενηθέντος οἱ μὴ μετασχόντες Λακεδαιμονίων τῆς στρατείας ἐκρίθησαν δοῦλοι καὶ ὠνομάσθησαν Εἵλωτες , ὅσοις δὲ κατὰ τὴν στρατείαν παῖδες ἐγένοντο , Παρθενίας ἐκάλουν καὶ ἀτίμους ἔκριναν · οἱ δʼ οὐκ ἀνασχόμενοι ( πολλοὶ δʼ ἦσαν ) ἐπεβούλευσαν τοῖς τοῦ δήμου . αἰσθόμενοι δʼ ὑπέπεμψάν τινας , οἳ προσποιήσει φιλίας ἔμελλον ἐξαγγέλλειν τὸν τρόπον τῆς ἐπιβουλῆς . τούτων δʼ ἦν καὶ Φάλανθος , ὅσπερ ἐδόκει προστάτης ὑπάρχειν αὐτῶν , οὐκ ἠρέσκετο δʼ ἁπλῶς τοῖς περὶ τῆς βουλῆς ὀνομασθεῖσι . συνέκειτο μὲν δὴ τοῖς Ὑακινθίοις ἐν τῷ Ἀμυκλαίῳ συντελουμένου τοῦ ἀγῶνος , ἡνίκʼ ἂν τὴν περίθηται ὁ Φάλανθος , ποιεῖσθαι τὴν ἐπίθεσιν · γνώριμοι δʼ ἦσαν ἀπὸ τῆς κόμης οἱ τοῦ δήμου . ἐξαγγειλάντων δὲ λάθρᾳ τὰ συγκείμενα τῶν περὶ Φάλανθον καὶ τοῦ ἀγῶνος ἐνεστῶτος , προελθὼν ὁ κῆρυξ εἶπε μὴ περιθέσθαι κυνῆν Φάλανθον . οἱ δʼ αἰσθόμενοι ὡς μεμηνύκασι τὴν ἐπιβουλὴν οἱ μὲν διεδίδρασκον οἱ δὲ ἱκέτευον . κελεύσαντες δʼ αὐτοὺς θαρρεῖν φυλακῇ παρέδοσαν , τὸν δὲ Φάλανθον ἔπεμψαν εἰς θεοῦ περὶ ἀποικίας · ὁ δʼ ἔχρησε Σατύριόν τοι δῶκα Τάραντά τε πίονα δῆμον οἰκῆσαι , καὶ πῆμα Ἰαπύγεσσι γενέσθαι . ἧκον οὖν σὺν Φαλάνθῳ οἱ Παρθενίαι , καὶ ἐδέξαντο αὐτοὺς οἵ τε βάρβαροι καὶ οἱ Κρῆτες οἱ προκατασχόντες τὸν τόπον . τούτους δʼ εἶναί φασι τοὺς μετὰ Μίνω πλεύσαντας εἰς Σικελίαν , καὶ μετὰ τὴν ἐκείνου τελευτὴν τὴν ἐν Καμικοῖς παρὰ Κωκάλῳ συμβᾶσαν ἀπάραντας ἐκ Σικελίας κατὰ δὲ τὸν ἀνάπλουν δεῦρο παρωσθέντας , ὧν τινὰς ὕστερον πεζῇ περιελθόντας τὸν Ἀδρίαν μέχρι Μακεδονίας Βοττιαίους προσαγορευθῆναι . Ἰάπυγας δὲ λεχθῆναι πάντας φασὶ μέχρι τῆς Δαυνίας ἀπὸ Ἰάπυγος , ὃν ἐκ Κρήσσης γυναικὸς Δαιδάλῳ γενέσθαι φασὶ καὶ ἡγήσασθαι τῶν Κρητῶν · Τάραντα δʼ ὠνόμασαν ἀπὸ ἥρωός τινος τὴν πόλιν .
Lemmas: περί δέ ὁ κτίσις Ἀντίοχος λέγω φημί ὅτι ὁ Μεσσηνιακός πόλεμος γίγνομαι ὁ μή μετέχω Λακεδαιμόνιος ὁ στρατεία κρίνω δοῦλος καί ὀνομάζω Εἵλως , ὅσος δέ κατά ὁ στρατεία παῖς γίγνομαι , Παρθενίη καλέω καί ἄτιμος κρίνω · ὁ δέ οὐ ἀνέχω ( πολύς δέ εἰμί ) ἐπιβουλεύω ὁ ὁ δῆμος . αἰσθάνομαι δέ ὑποπέμπω τις , ὅς προσποίησις φιλία μέλλω ἐξαγγέλλω ὁ τρόπος ὁ ἐπιβουλή . οὗτος δέ εἰμί καί Φάλανθος , ὅς δοκέω προστάτης ὑπάρχω αὐτός , οὐ ἀρέσκω δέ ἁπλῶς ὁ περί ὁ βουλή ὀνομάζω . σύγκειμαι μέν δή ὁ Ὑακίνθιος ἐν ὁ Ἀμυκλαῖος συντελέω ὁ ἀγών , ἡνίκα ἄν ὁ περιτίθημι ὁ Φάλανθος , ποιέω ὁ ἐπίθεσις · γνώριμος δέ εἰμί ἀπό ὁ κόμη ὁ ὁ δῆμος . ἐξαγγέλλω δέ λάθρῃ ὁ σύγκειμαι ὁ περί Φάλανθος καί ὁ ἀγών ἐνίστημι , προέρχομαι ὁ κῆρυξ λέγω μή περιτίθημι κυνέη Φάλανθος . ὁ δέ αἰσθάνομαι ὡς μηνύω ὁ ἐπιβουλή ὁ μέν διαδιδράσκω ὁ δέ ἱκετεύω . κελεύω δέ αὐτός θαρσέω φυλακή παραδίδωμι , ὁ δέ Φάλανθος πέμπω εἰς θεός περί ἀποικία · ὁ δέ χράω Σατύριος σύ δίδωμι Τάρας τε πίων δῆμος οἰκέω , καί πῆμα Ἰᾶπυξ γίγνομαι . ἥκω οὖν σύν Φάλανθος ὁ Παρθενίη , καί δέχομαι αὐτός ὁ τε βάρβαρος καί ὁ Κρής ὁ προκατέχω ὁ τόπος . οὗτος δέ εἰμί φημί ὁ μετά Μίνως πλέω εἰς Σικελία , καί μετά ὁ ἐκεῖνος τελευτή ὁ ἐν Καμικός παρά Κώκαλος συμβαίνω ἀπαίρω ἐκ Σικελία κατά δέ ὁ ἀνάπλοος δεῦρο παρωθέω , ὅς τις ὕστερον πεζός περιέρχομαι ὁ Ἀδρίας μέχρι Μακεδονία Βοττιαῖος προσαγορεύω . Ἰάπυγες δέ λέγω πᾶς φημί μέχρι ὁ Δαυνία ἀπό Ἰᾶπυξ , ὅς ἐκ Κρής γυνή Δαίδαλος γίγνομαι φημί καί ἡγέομαι ὁ Κρής · Τάρας δέ ὀνομάζω ἀπό ἥρως τις ὁ πόλις .